Nr.

# **DECIZIA ETAPEI DE ÎNCADRARE**

# **PROIECT**

Ca urmare a solicitării de emitere a acordului de mediu adresate de **CIOLACU C. EMILIA**  **PFA** cu sediul în sat Copacioasa, comuna Floresti ,județul Mehedinţi, înregistrată la A.P.M. Mehedinți cu nr. 723 din 21.01.2020, în baza Legii 292/2018 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, aprobata cu modificări şi completări prin Legea nr. 49/2011, cu modificarile si completarile ulterioare, Legea apelor nr. 107/1996, cu modificările şi completările ulterioare A.P.M. Mehedinți decide, ca urmare a consultărilor desfăşurate în cadrul şedinţei Comisiei de Analiză Tehnică din data de **24.10.2019**, că proiectul ”**Construire platformă de gunoi,sat Copacioasa, comuna Floresti** ”, propus a fi amplasat în extravilanul comunei Florsti , sat Copaciosa ,județul Mehedinți, **nu se supune** **evaluării impactului asupra mediului**.

Justificarea prezentei decizii:

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**
2. Proiectul se încadrează în prevederile legii privind evaluarea impactului anumitor proiecte publice și private asupra mediului, anexa nr. 2, pct. 11 lit. b – “instalații pentru eliminarea deșeurilor, altele decât cele prevăzute în anexa 1”;
3. Caracteristicile proiectului:

Prezentul proiect propune construirea unei platforme betonate necesara pentru depozitarea gunoiului de grajd si va fi amplasat in extravilanului satului Copaciosa , comuna Florsti , judetul Mehedinti ;

Destinaţia investitiei - platforma de gunoi , va fi pentru depozitarea gunoiului de grajd provenit de la adapostul de animale existent in incinta, titularul detinand un numar de 5 bovine, 40 gaini outoare , 8 porcine

Constructia propusa – are functiunea de platforma de gunoi avand o forma dreptunghiulara in plan.

Descrierea constructiei:

- o platformă de formă rectangulară, cu pereţi pe 3 laturi (fără latura frontală) cu dimensiunile L x B = 4.00 x 5.00 m şi înălţimea pereţilor de 1,50 m cu o capacitate de stocare a maxim 20 to/an de gunoi de grajd.

- elementele structurale : pereţi - zidarie din boltari de 20 cm grosime , placa suport este realizata din beton armat , ancorata in teren , cu o fundatie de 30x60 cm , armata cu plasa de sarma STNB , 150x150x8 .Toate componentele construcţiei au fost dimensionate astfel încât să reziste sarcinii specifice exercitate de volumele de gunoi depozitate şi a utilajelor, forţelor exterioare şi atingerii accidentale a pereţilor de către utilajele de încărcare-descărcare.

- Platforma nu are pereţi despărţitori interiori pentru a nu stânjeni manevrarea utilajelor şi dispunerea liberă a grămezilor de gunoi de grajd. Aceasta permite îndeplinirea cerinţelor proprii procesului de compostare dacă acesta va fi necesar pentru anumite materiale. Platforma este prevăzută la partea frontală cu un radier din beton, necesar, pentru a asigura zona de circulaţie şi de manevrare a utilajelor şi pentru descărcarea/încărcarea gunoiului de grajd din/în mijloacele de transport (căruţă, remorcă agricolă etc.).

- Pe toată lungimea părţii frontale (deschiderea platformei), între placa suport a platformei şi drum este prevăzut un canal de colectare a efluentului, de formă rectangulară din beton armat, acoperit cu un grătar metalic.

- Suprafeţele interioare ale pereţilor şi pardoselii platformei şi ai canalului de colectare a fracţiei lichide sunt protejate prin aplicarea unei substanţe hidroizolante aplicată prin pensulare pentru a împiedica eventualele infiltraţii în sol a fracţiei lichide provenite din gunoiul de grajd;

• un bazin de purin semiîngropat din beton armat, amplasat în imediata apropiere a platformei, cu rolul de a colecta precipitaţiile şi efluenţii.

Acesta a fost dimensionat pentru a se asigura o capacitate de stocare pe o perioadă de 30 de zile de precipitaţii şi a tuturor fracţiilor lichide rezultate în urma procesului de compostare.

Capacitatea bazinului de stocare a fracţiei lichide este de 3 mc. Lichidul stocat poate fi împrăştiat pe teren sau pe deşeuri la intervale mai dese decât împrăştierea gunoiului pe terenurile cultivate sau pe culturile în creştere. Suprafeţele interioare ale bazinului (pereţi şi radier) sunt protejate prin aplicarea unei substanţe hidroizolante aplicată prin pensulare pentru a împiedica eventualele infiltraţii în sol a fracţiei lichide provenite din gunoiul de grajd;

Fundul platformei de depozitare trebuie protejat prin tratarea suprafeţei, operaţiune care se va efectua la cel puţin 14 zile de la turnarea betonului.

Tratarea suprafeţei de beton se va efectua cu un agent de impermeabilizare, produse pe bază de polimeri sau bitum.

Suprafaţa trebuie inspectată cel puţin o dată pe an, când platforma este goală. Orice deteriorare a betonului , trebuie reparată înainte ca platforma să fie încărcată din nou.

Platforma de depozitare gunoi de grajd : 20to/an , bazin purin : 3 mc.

Pentru monitorizarea calitatii apelor subterane se propune pe directia de curgere a apelor subterane, un piezometru cu urmatoarele caracteristici tehnice: H= 10,0 – 12,0 m si D= 63

Apele pluviale de pe platforma de gunoi de grajd vor fi colectate de canalul colector a efluentului de forma rectangulara acoperit cu un gratar si vor fi dirijate catre bazinul de stocare.

1. cumularea cu alte proiecte: platforma betonata necesara pentru depozitarea gunoiului provenit de la adopstul de animale existent, adapost populat cu 5bovine , 40 gaini outoare , 8 porcine;
2. utilizarea resurselor naturale: în cantităţi limitate, agregate minerale şi combustibili  pentru utilaje, achiziționate de la firme autorizate;
3. cantitate și tipurile de deșeuri generate/gestionate:
   * proiectul va genera deseuri  fără caracter periculos  în etapa de execuţie, pământ din săpături, care se va refolosi la nivelare şi deşeuri din construcţii care se vor transporta la loc desemnat de autorităţile locale, cantitățile vor fi neînsemnate
   * în etapa de funcţionare  va deservi scopul pentru care a fost proiectat - depozitarea şi gospodărirea corespunzătoare a gunoiului de grajd şi va contribui la evitarea poluării solului şi apelor subterane cu nitraţi proveniţi din surse agricole;
4. poluarea și efectele negative: emisiile poluante (pulberi, SO2, NOx, CO2), inclusiv zgomotul și alte surse de disconfort pot apărea de la utilaje în timpul executării proiectului;
5. riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră;
6. f)riscurile pentru sănătatea umană: la faza de implementare a proiectului nu sunt identificate riscuri pentru sănătatea umană: proiectul detine notificare emisa de Directia de Sanatate Publica Mehedinti cu nr. 8860 din 30.09.2019 inregistrata la APM Mehedinti cu nr. **3)Amplasarea proiectului:**

a)utilizarea actuală și aprobată a terenurilor: terenul pe care se va implementa proiectul este situat în extravilanul satului Copaciosa, comuna Floresti ii are folosința actuala de ,, teren arabil ,, conform PUG;

b)bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –  proiectul va utiliza în cantităţi limitate, agregate minerale şi combustibili  pentru utilaje, în etapa de realizare. În etapa de funcţionare, va utiliza doar combustibil pentru utilaje;

c)capacitatea de absorbţie a mediului natural:

i.zone umede, zone riverane, guri ale râurilor: nu este cazul;

ii.zone costiere și mediul marin: nu este cazul;

iii.zonele montane și forestiere: nu este cazul;

iv.arii naturale protejate de interes național, comunitar, internațional: amplasamentul pe care urmează să se realizeze proiectul se află în aria naturală protejată – Parcul Natural Geoparcul platoul Mehedinti conform punct de Vedere Birou C.F.M –Arii Protejate nr. 30 din 22.01.2020

v.zone clasificate sau protejate conform legislației în vigoare: nu este cazul;

vi.zonele cu o densitate mare a populației: nu este cazul;

vii.peisajele și situri importante din punct de vedere istori, cultural sau arheologic: nu este cazul.

**4.Tipurile și caracteristicile impactului potențial:**

1. importanța și extinderea spațială a impactului: proiectul va avea impact local, numai în zona de lucru, în perioada de execuție, fără a fi afectată populatia localitatii Copacioasa, comuna Floresti ;
2. natura transfrontieră a impactului – nu este cazul;
3. intensitatea şi complexitatea impactului – impactul lucrărilor pentru implementarea proiectului este redus;
4. probabilitatea impactului – redusă, atât pe perioada de execuţie cât şi la funcţionare prin buna gestionare a dejecțiilor animaliere;
5. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la 33 luni;
6. cumularea impactului cu impactul altor proiecte existente și/sau aprobate: nu este cazul;
7. posibilitatea de reducere efectivă a impactului: nu este cazul.

**5.Observatii din partea publicului :pe perioada parcurgerii procedurii nu au fost formulate observati din partea publicului;**

**II.Motivele pe baza cărora s-a stabilit necesitatea neefectuării evaluării adecvate sunt următoarele:** proiectul *nu intră sub incidența art. 28 al OUG nr. 57/2007 privind regimul ariilor naturale protejate,* conservarea habitatelor naturale, a florei și faune sălbatice, aprobată și modificată prin Legea 49/2011-conform punctde vedere birou C.F.M –Arii Protejate nr.30 din 22.01.2020;

Proiectul detine avizul administratorului parcului naturla Geoparcul Platoul Mehedinti nr.07din 29.01.2020

**III.Motivele pe baza cărora s-a stabilit** **necesitatea neefectuării evaluării impactului asupra corpurilor de apă**

-proiectul propus intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare,

- conform adresei nr. 1029/30.01.2020 eliberată de Administraţia Bazinală de Apa Jiu lucrările propuse a se realiza nu au impact semnificativ asupra corpurilor de apă si nu este necesara eleborarea SEICA.

Proiectul propus a primit Avizul de Gospodarire a a Apelor emis de A.N. ”Apele Române” – Administratia bazinala de Apa Jiu –SGA Mehedinti nr.2 din 03.02.2020 inregistrat la APM MH cu nr .11200 din 05.08.2019 cu următoarele condiții impuse:

-sa aduca la cunostinta Administratiei Bazinale de Apa Jiu,-S.G.A.Mehedinti data inceperii lucrarilor cu 10 zile inainte de aceasta .

-sa detina dotarile necesare pentru manipularea, transportul si administrarea in camp a gunoiului de grajd ;

-sa aplice prevederile Codului de bune practici agricole ;

Pana la punerea in functiune a lucrarilor de investitii beneficiarul va intocmi documentatia tehnica in vederea obtinerii ***Autorizatiei de gospodarire a apelor* conform Ordinului nr. 891/23 iulie 2019** **emis de M.A.P.**

Prezentul aviz nu se refera la stabilitatea si rezistenta lucrarilor si nu exclude obligatia solicitarii si obtinerii si a celorlalte avize /acorduri legale .

Avizul de gospodarire a apelor isi mentine valabilitatea pe toata durata de realizare a lucrarilor, daca executia acestora a inceput la cel mult 24 de luni de la data emiterii acestuia si daca au fost respectate prevederile inscrise in aviz, in caz contrar isi pierde valabilitatea.

Un exemplar din documentatie, stampilat spre neschimbare, s-a transmis solicitantului, impreuna cu un exemplar din aviz.

**Condiţii de realizare a proiectului:**

● se vor lua măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport

● pentru realizarea investiției se vor utiliza doar căile de acces existente iar transportul materialelor se va face pe trasee optime

● în perioada de execuție a investiției pot apărea accidental poluări ale solului prin pierderea de carburanți, uleiuri de la utilajele folosite, se vor lua măsuri de asigurare a substațelor absorbante pe amplasament

●investitia se va realiza doar in timpul zilei fara a se creea disconfort fonic populației, crespectarea programului de odihnă al acesteia;

●gospodărirea deșeurilor rezultate pe amplasament:

* deșeurile din construcții și deșeurile menajere rezultate la implementarea proiectului se vor colecta selectiv, vor fi îndepărtate de pe amplasament și eliminate prin firme autorizate;
* la faza de funcționare dejecțiile animaliere se vor stoca temporar pe platformă până la transformarea lor în îngrășământ;
* suprafața platformei va fi inspectată cel puțin o dată pe an, când este goală, pentru remedierea unor eventuale deteriorări ale betonului;

● după perioada de stabilizare, gunoiul de grajd stocat pe platformă va fi folosit ca fertilizant pe terenurile agricole, sub control agrotehnic, cu respectarea prevederilor „Codului de bune practici agricole pentru protecţia apelor împotriva poluării cu nitraţi din surse agricole” aprobat prin Ordinul comun al MMGA nr.1182/2005 şi MAPDR nr.1270/2005 şi a „Codului de bune practici în fermă” aprobat prin Ordinul MMGA nr.1234/2006

● se interzice depozitarea pe platformă a deșeurilor menajere

● se vor lua toate măsurile necesare evitării poluării factorilor abiotici (apei, aerului, solului şi subsolului) şi biotici (florei şi faunei), precum şi pentru reducerea impactului generat de proiect asupra biodiversităţii;

● se vor folosi utilaje şi mijloace de transport cu motoare performante, cu consumuri de carburanţi cât mai mici pe unitatea de putere şi cu control cât mai restrictiv al emisiilor de poluanţi în gazele de eşapament, precum şi întreţinerea şi exploatarea corespunzătoare a acestora conform regulamentelor de operare, respectarea instrucţiunilor de siguranţa şi protecţia muncii;

● este interzisă tăierea oricăror specii de arbori şi arbuşti din zona proiectului;

● în cazul prezenţei pe amplasamentul proiectului a unor specii de amfibieni aceştia vor fi relocaţi, amonte de perimetrul de implementare al proiectului;

● depozitarea deşeurilor de orice fel în cursurile de apă sau abandonarea acestora în ariile naturale protejate este strict interzisă;

● la finalizarea lucrărilor, se vor îndepărta toate materialele nefolosite de pe suprafaţa ariei naturale protejate, se vor realiza lucrările necesare pentru refacerea zonelor deteriorate şi redarea funcţionalităţii iniţiale a suprafeţelor afectate sau ocupate temporar;

● la implementarea proiectului se va instrui personalul asupra faptului că sunt interzise:

* orice formă de recoltare, capturare, ucidere sau vătămare a exemplarelor aflate în mediul lor natural, în oricare dintre stadiile ciclului lor biologic;
* deteriorarea și/sau distrugerea locurilor de reproducere ori de odihnă a păsărilor sălbatice, uciderea sau capturarea intenționată a păsărilor sălbatice, indiferent de metoda utilizată;
* este interzisă perturbarea intenționată în special în cursul perioadelor de reproducere, de creștere și migrație;
* deținerea exemplarelor din speciile pentru care sunt interzise vânarea și capturarea;
* comercializarea, deținerea și/sau transportul în scopul comercializării acestora în stare vie ori moartă sau a oricăror părți ori produse provenite de la acestea, ușor de identificat;
* introducerea în zona limitrofă ariei protejate a mijloacelor mecanizate care să pună în pericol speciile protejate.

**La finalizarea investiției va fi notificată APM Mehedinți, în vederea verificării realizării proiectului în conformitate cu cerințele legale și cu condițiile din prezentul act și întocmirii procesului verbal de constatare a respectării condițiilor impuse.** Prezenta decizie este valabilă pe toată perioada de realizare a proiectului, în situaţia în care intervin elemente noi, necunoscute la data emiterii prezentei decizii sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele deciziile sau omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art. 2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Inainte de a se adresa instanței de contencios administrativ competente, persoanele prevăzute la art. 21 au obligația să solicite autorității publice emitente a deciziei

menționate la art. 21 alin (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin. (1) și (2) este gratuită și trebuie să fie echitabilă, rapidă și corectă.

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.*

**Director Executiv,**

**Dragoș Nicolae TARNIȚĂ**

Şef Serviciu A.A.A, Sef Birou C.F.M,

Marilena **FAIER** Liviu **CĂPRESCU**

Intocmit,

Ilse **PALALOGA** Cristian **MIREA**